
DR.31.5.2004 81 

 

  

langsung.  Loji telah dibuka semula pada 7 April 2004 hingga sekarang dan bekalan 
telah hampir pulih seperti biasa.  Semasa kerja-kerja membaik pulih dilakukan, Syarikat 
Air Johor dengan kerjasama Badan Kawal Selia Air Johor (BAKASJ) dan Kerajaan 
Negeri Johor telah menyediakan lori-lori tanker bagi membekalkan air ke kawasan yang 
terjejas. 

 Tuan Yang di-Pertua, Yang Berhormat bagi Segambut telah membangkitkan 
masalah bekalan air bersih di Lembah Klang yang perlu ditangani segera bagi 
mengelakkan masalah kesihatan.  Menurut beliau sebanyak RM2 bilion diperlukan bagi 
menggantikan semua paip lama yang rosak.  Beliau mencadangkan supaya kerajaan 
membelanjakan sejumlah RM500 juta setahun bagi menggantikan paip lama. 

 Untuk makluman Ahli Yang Berhormat, pada masa kini bekalan air di Selangor 
dan Wilayah Persekutuan Kuala Lumpur adalah di bawah tanggungjawab Perbadanan 
Urus Air Selangor (PUAS).  Kementerian sedar masalah perbekalan air yang dihadapi 
oleh penduduk di sekitar Lembah Klang yang disebabkan oleh masalah paip pecah dan 
paip lama.  Daripada jumlah 14,000 km paip di negeri Selangor, sebanyak 14,400 km 
paip terutamanya paip asbestos simen atau AC yang usang perlu ditukar dengan 
jangkaan kos sebanyak RM1.4 bilion.   

 Dr. Tan Seng Giaw:   [Bangun] 

 Dato' Shaziman bin Abu Mansor:  Bagi mengatasi masalah paip lama yang 
kerap kalinya bocor dan pecah, PUAS Bhd telah memperuntukkan RM700 juta bagi 
kerja penukaran dan pemasangan paip baru untuk menggantikan paip lama yang rosak 
dan bocor.  Daripada jumlah itu sebanyak… 

 Timbalan Yang di-Pertua [Datuk Lim Si Cheng]:   Yang Berhormat, Kepong. 

 Dato' Shaziman bin Abu Mansor:  Kepong, sebentar.  Daripada jumlah itu, 
sebanyak RM148.2 juta diperuntukkan bagi kerja-kerja pemasangan penggantian paip 
sepanjang 400 km yang kini sedang dijalankan di empat kawasan iaitu Gombak, Hulu 
Selangor, Sabak Bernam dan Klang. 

 Timbalan Yang di-Pertua [Datuk Lim Si Cheng]:  Kepong. 

 Dr. Tan Seng Giaw:  Tuan Yang di-Pertua, penjelasan. Saya memang setuju 
kita mesti menggantikan paip-paip yang lama, ditambah pula paip-paip ini dibuat pada 
zaman kolonial lagi.  Kalau kita ada mempertingkatkan penggantian ini, ini memang 
satu perkara yang baik. Walau bagaimanapun, beberapa perkara memang timbul iaitu 
apabila pihak PUAS kadangkala tidak puas. PUAS Sdn. Bhd. menjadi tidak puas 
sendirian berhad dan bila dia gantikan paip lama, misalnya di Jinjang sekarang, jalan itu 
tidak boleh jalan dah dan tidak ada langkah-langkah untuk memperbaiki jalan selepas 
dikorek, jalan itu habis. 

 Jalan-jalan itu berlubang-lubang dan tidak rata langsung. Apakah pihak 
kementerian akan memperbaiki keadaan seumpama ini kerana memandangkan kita 
perlu menggantikan banyak lagi paip di kawasan Lembah Klang dan di seluruh negara.  
Mesti kita ada kaedah supaya apabila kita gantikan paip ini, lalu kita adakan cara untuk 
memperbaiki jalan dan sekarang pihak kementerian dan juga yang tidak puas sendirian 
berhad ini apabila dia ganti, dia biarkan begitu sahaja.  Kalau tidak biarpun di situ dan 
sini ada premix sedikit, itu cukup .... 

 Timbalan Yang di-Pertua [Datuk Lim Si Cheng]:  Yang Berhormat, bilakah 
boleh sampai kepada soalan Yang Berhormat? 

 Dr. Tan Seng Giaw: Terima kasih Tuan Yang di-Pertua, memang itu satu 
soalan. Apakah kaedah yang baru yang dapat memperbaiki keadaan seumpama ini.  
Mungkin kerana tak puas apa sebab puas. Sebab pada satu masa yang lepas, hendak 
swastakan. PUAS sekarang ini tidak puas, sekarang ini tidak diswastakan. Dia sedang 
......... 

 Timbalan Yang di-Pertua [Datuk Lim Si Cheng]:  Yang Berhormat, puas tak 
puas tidak ada soalan. 

 Dr. Tan Seng Giaw:  Memang ada soalan. 

 Timbalan Yang di-Pertua [Datuk Lim Si Cheng]:  Kalau soalan sudah ada 
boleh duduk, Yang Berhormat. 



langsung. Loji telah dibuka semula pada 7 April 2004 hingga sekarang dan bekalan telah hampir pulih seperti biasa. Semasa kerja-kerja membaik pulih dilakukan, Syarikat Air Johor dengan kerjasama Badan Kawal Selia Air Johor (BAKASJ) dan Kerajaan Negeri Johor telah menyediakan lori-lori tanker bagi membekalkan air ke kawasan yang terjejas. Tuan Yang di-Pertua, Yang Berhormat bagi Segambut telah membangkitkan masalah bekalan air bersih di Lembah Klang yang perlu ditangani segera bagi mengelakkan masalah kesihatan. Menurut beliau sebanyak RM2 bilion diperlukan bagi menggantikan semua paip lama yang rosak. Beliau mencadangkan supaya kerajaan membelanjakan sejumlah RM500 juta setahun bagi menggantikan paip lama. Untuk makluman Ahli Yang Berhormat, pada masa kini bekalan air di Selangor dan Wilayah Persekutuan Kuala Lumpur adalah di bawah tanggungjawab Perbadanan Urus Air Selangor (PUAS). Kementerian sedar masalah perbekalan air yang dihadapi oleh penduduk di sekitar Lembah Klang yang disebabkan oleh masalah paip pecah dan paip lama. Daripada jumlah 14,000 km paip di negeri Selangor, sebanyak 14,400 km paip terutamanya paip asbestos simen atau AC yang usang perlu ditukar dengan jangkaan kos sebanyak RM1.4 bilion. Dr. Tan Seng Giaw: [Bangun]. Dato' Shaziman bin Abu Mansor: Bagi mengatasi masalah paip lama yang kerap kalinya bocor dan pecah, PUAS Bhd telah memperuntukkan RM700 juta bagi kerja penukaran dan pemasangan paip baru untuk menggantikan paip lama yang rosak dan bocor. Daripada jumlah itu sebanyak... Timbalan Yang di-Pertua [Datuk Lim Si Cheng]: Yang Berhormat, Kepong. Dato' Shaziman bin Abu Mansor: Kepong, sebentar. Daripada jumlah itu, sebanyak RM148.2 juta diperuntukkan bagi kerja-kerja pemasangan penggantian paip sepanjang 400 km yang kini sedang dijalankan di empat kawasan iaitu Gombak, Hulu Selangor, Sabak Bernam dan Klang. Timbalan Yang di-Pertua [Datuk Lim Si Cheng]: Kepong. Dr. Tan Seng Giaw: Tuan Yang di-Pertua, penjelasan. Saya memang setuju kita mesti menggantikan paip-paip yang lama, ditambah pula paip-paip ini dibuat pada zaman kolonial lagi. Kalau kita ada mempertingkatkan penggantian ini, ini memang satu perkara yang baik. Walau bagaimanapun, beberapa perkara memang timbul iaitu apabila pihak PUAS kadangkala tidak puas. PUAS Sdn. Bhd. menjadi tidak puas sendirian berhad dan bila dia gantikan paip lama, misalnya di Jinjang sekarang, jalan itu tidak boleh jalan dah dan tidak ada langkah-langkah untuk memperbaiki jalan selepas dikorek, jalan itu habis. Jalan-jalan itu berlubang-lubang dan tidak rata langsung. Apakah pihak kementerian akan memperbaiki keadaan seumpama ini kerana memandangkan kita perlu menggantikan banyak lagi paip di kawasan Lembah Klang dan di seluruh negara. Mesti kita ada kaedah supaya apabila kita gantikan paip ini, lalu kita adakan cara untuk memperbaiki jalan dan sekarang pihak kementerian dan juga yang tidak puas sendirian berhad ini apabila dia ganti, dia biarkan begitu sahaja. Kalau tidak biarpun di situ dan sini ada premix sedikit, itu cukup .... Timbalan Yang di-Pertua [Datuk Lim Si Cheng]: Yang Berhormat, bilakah boleh sampai kepada soalan Yang Berhormat?. Dr. Tan Seng Giaw: Terima kasih Tuan Yang di-Pertua, memang itu satu soalan. Apakah kaedah yang baru yang dapat memperbaiki keadaan seumpama ini. Mungkin kerana tak puas apa sebab puas. Sebab pada satu masa yang lepas, hendak swastakan. PUAS sekarang ini tidak puas, sekarang ini tidak diswastakan. Dia sedang ......... Timbalan Yang di-Pertua [Datuk Lim Si Cheng]: Yang Berhormat, puas tak puas tidak ada soalan. Dr. Tan Seng Giaw: Memang ada soalan. Timbalan Yang di-Pertua [Datuk Lim Si Cheng]: Kalau soalan sudah ada boleh duduk, Yang Berhormat.